Πρώτος του δάσκαλος ήταν ιερεύς ονόματι Πέτρος από τη Μύκονο, εφημέριος του ναού των Λουτρών, Αγ.Πέτρου. Κατά τις ημέρες της σφαγής της Χίου το 1822, αιχμαλωτίστηκε από τους Τούρκους και πουλήθηκε πρώτα στο σκλαβοπάζαρο της Κωνσταντινούπολης, έπειτα του Αϊδινίου και τέλος της Αλεξανδρείας, όπου το 1828 τον αγόρασε έμπορος αποικιακών από την Τεργέστη, που εκτίμησε τα πνευματικά του χαρίσματα και τον είχε σαν παιδί του.